Poisťovňa

Poisťovňa je (podľa slovenského zákona o poisťovníctve účinného od roku 2015) právnická osoba so sídlom na Slovensku, ktorá vykonáva poisťovaciu činnosť (pozri nižšie) na základe povolenia na vykonávanie poisťovacej činnosti udeleného Národnou bankou Slovenska v konaní podľa zákona o dohľade nad finančným trhom.§ 4 ods. 1 zákona č. 39/2015 Z. z. o poisťovníctve a o zmene a doplnení niektorých zákonov (stav: október 2025)

Poisťovacou činnosťou je podnikateľská činnosť podľa zákona o poisťovníctve, ktorou je preberanie poistných rizík od osôb ohrozených rovnakým alebo podobným rizikom, vytváranie a organizovanie poistného kmeňa, vytváranie technických rezerv na všetky záväzky voči oprávneným osobám z poistných zmlúv a plnenie týchto záväzkov za odplatu, ktorá sa určí s použitím poistnej matematiky a štatistiky.§ 4 ods. 13 zákona č. 39/2015 Z. z. o poisťovníctve a o zmene a doplnení niektorých zákonov (stav: október 2025) 

Poisťovňa smie mať len právnu formu akciovej spoločnosti alebo európskej spoločnosti. Obchodné meno poisťovne musí obsahovať označenie „poisťovňa“.§ 6 ods. 2 zákona č. 39/2015 Z. z. o poisťovníctve a o zmene a doplnení niektorých zákonov (stav: október 2025)

 Právny stav v rokoch 1991 - 2002 
Podľa zákona SNR č. 24/1991 Zb. o poisťovníctve, účinného v rokoch 1991-2002, bola poisťovňa vymedzená ako právny subjekt, ktorý má oprávnenie vykonávať poisťovaciu a zaisťovaciu činnosť a činnosti s nimi súvisiace. Zameriava sa na poistenie voči rizikám, výplaty poistného plnenia, zábrannú činnosť a investičnú činnosť (podnikanie na finančnom trhu, prípadne inú podnikateľskú činnosť s cieľom dosiahnuť zisk v prospech poistených).poisťovňa. in: Malá slovenská encyklopédia 1993. S. 560 (text je prevzatý aj do Filitu)

Poisťovňa smela mať podobu akciovej spoločnosti, štátneho podniku alebo poisťovacieho spolku.

Poisťovne vytvárali tieto poistné fondy: základný rezervný fond, fond zábrany škôd, fond rezerv poistného, devizový rezervný fond. Tento systém "fondov" platil len do konca roku 1995.zákona SNR č. 24/1991 Zb. o poisťovníctve - znenie do 31.12.1995 a znenie od 1.1.1996

 Referencie 



Kategória:Bankovníctvo
Kategória:Poistenie